गल्फमा चित्रकार विजयी
गोपाल चित्रकारले समान ३७ अंक जोडे पनि ब्याकनाइनको उत्कृष्ट प्रदर्शनका आधारमा टासी छिरिङ र प्रिन्स भण्डारीलाई पछाडि पार्दै शनिबार गोकर्ण गल्फ क्लबमा सम्पन्न स्ट्यान्डर्ड चार्टर्ड बैंक प्रायोरिटी गल्फको उपाधि जितेका छन् ।
काठमाडौँ — गोपाल चित्रकारले समान ३७ अंक जोडे पनि ब्याकनाइनको उत्कृष्ट प्रदर्शनका आधारमा टासी छिरिङ र प्रिन्स भण्डारीलाई पछाडि पार्दै शनिबार गोकर्ण गल्फ क्लबमा सम्पन्न स्ट्यान्डर्ड चार्टर्ड बैंक प्रायोरिटी गल्फको उपाधि जितेका छन् ।६ ह्यान्डीक्यापका चित्रकारले स्टेबलफोर्ड ३/४ ह्यान्डीक्यापका आधारमा १८ होलमा सञ्चालित प्रतियोगिताको ब्याकनाइनमा १७ अंक जोडे । छिरिङले पनि उति नै अंक जोडे । भण्डारीले भने १५ अंक बनाए । पछिल्ला ६ होलमा १० अंक जोड्दै चित्रकारले ट्रफी र ‘कल्लावे इपिक फास्ट ड्राइभर’ हात पारेका हुन् । त्यसमा छिरिङले नौ अंक बटुलेका थिए ।आरती राणाले रेखा घिमिरे (३२ अंक) लाई एक अंकले पछाडि पार्दै महिलातर्फको उपाधि जितिन् । रवीन्द्रमान श्रेष्ठले क्लोजेट टु द पिनको अवार्ड जिते । विजय श्रेष्ठ इनहाउसले लङ्गेस्ट ड्राइभको पुरस्कार हात पारे । महिलातर्फ रेखाले लङ्गेस्ट ड्राइभको पुरस्कार पाइन् । एक दिने प्रतियोगितामा ७८ गल्फर सहभागी थिए ।